section_heading: Podrijetlo i djetinjstvo
paragraph_text: S očeve je strane mogao naslijediti određen književni talent, jer je ovaj, kao učitelj, bio sklon književnosti, te je i sam pisao. Prvih šest godina Ujević živio je u Vrgorcu.Katarina Ivon, [http://ogranakmaticehrvatskeuzadru.hr/wp-content/uploads/2016/09/ZADARSKA-SMOTRA-3_4-2016.pdf ''Tumaranja bezazlenoga srca: Tinova politička traženja do 1919. (Uz 60. obljetnicu smrti Tina Ujevića)], Zadarska smotra'', godište LXV, br. 3–4, 2016., podrubnica 1 na str. 85., pristupljeno 29. prosinca 2020. U Vrgorcu je završio i prvi razred osnovne škole, a u drugom razredu njegova obitelj preselila se u Imotski gdje mu je otac premješten u gradsku pučku školu i gdje Tin nastavlja školovanje. Nakon Imotskoga obitelj se preselila u Makarsku gdje Ujević završava osnovnoškolsko obrazovanje. Godine 1902. odlazi u Split gdje se upisuje u klasičnu gimnaziju i živi u nadbiskupijskom sjemeništu. U svojoj trinaestoj godini počinje pisati pjesme od kojih ništa nije sačuvano (po njemu je njegovo prvo djelo kratak tekst Voda koji je završio u košu za smeće nekog urednika). Godine 1909. Tin maturira u Splitu s odličnim uspjehom, odriče se mogućnosti zaređenja te odlazi u Zagreb upisujući studij hrvatskog jezika i književnosti, klasične filologije, filozofije i estetike na Filozofskom fakultetu u Zagrebu. Te iste godine, u ožujku, objavio je svoj prvi sonet "Za novim vidicima" u časopisu Mlada Hrvatska, a u listopadu mu je u istome časopisu objavljen sonet "Hrvatskim mučenicima".<ref>Katarina Ivon, [http://ogranakmaticehrvatskeuzadru.hr/wp-content/uploads/2016/09/ZADARSKA-SMOTRA-3_4-2016.pdf ''Tumaranja bezazlenoga srca: Tinova politička traženja do 1919. (Uz 60. obljetnicu smrti Tina Ujevića)], Zadarska smotra'', godište LXV, br. 3–4, 2016., str. 88., pristupljeno 29. prosinca 2020.